
ÁLTALÁNOS BESZÁMOLÓ

A MAGYAR HALLÁSSÉRÜLTEK SPORTSZÖVETSÉGE
2019.01.01-2019.12.31.  KÖZHASZNÚ TEVÉKENYSÉGÉRŐL

A Magyar Hallássérültek Sportszövetsége 2019. évi sportszakmai munkáját, a Téli Siketlimpiára való felkészülés, az ezzel kapcsolatos versenyeken, edzőtáborokban való részvétel határozta meg. A felkészüléshez és részvételhez kapcsolódó szervezés, a tagszervezetekkel való kapcsolattartás, a nemzetközi szervezetekkel való együttműködés volt az év kiemelt feladata. 2019-ben a Siketlimpián való részvétel mellett több nemzetközi versenyen sikerült részt venniük válogatott versenyzőinknek, akik számos figyelemre méltó eredményt, helyezést értek el. A felkészülést hazai versenyeken és edzőtáborokban való részvétel segítette.

II.

A MAGYAR HALLÁSSÉRÜLTEK SPORTSZÖVETSÉGE
SZÁMVITELI BESZÁMOLÓJA

2019.01.01-2019.12.31.
A Sportszövetség közhasznúsági jelentést meghatározó jogszabályok, belső szabályzatok

1. 2011. évi CLXXV. Törvény az egyesülési jogról, a közhasznú jogállásról valamint a civil szervezetek működéséről és támogatásáról
A Sportszövetség mérlegének főösszege 13 274 eFt, mely a következő tényezőkből tevődik össze:

· A Forgóeszközök értéke 11 667 eFt, amely tartalmazza a 2019. december 31-én meglévő pénzeszközöket (a Sportszövetség fordulónapi bank és pénztáregyenlegét) 11 180 eFt értékben és a követelések összegét 487 e Ft
· A követelések között került elszámolásra 381 eFt vevőkövetelés, 80 eFt tagdíjkövetelés, illetve NAV folyószámlán 26 e Ft túlfizetés átsorolása.
· Az aktív időbeli elhatárolások között került elszámolásra azon költségek elhatárolása, amelyek 2020. évre vonatkoznak 60 eFt értékben.
· A kötelezettségek között 3 225 eFt került elszámolásra. A szállítói tartozások összege 331 eFt. A NAV tartozások összege 764 eFt, 1 005 eFt Kovács Zoltán 2013-2014. évi bérköltsége és 1 125 eFt 12. havi bérköltség.
· A passzív időbeli elhatárolás között kerültek elszámolásra a 2019. évben kapott támogatások azon összege, melynek felhasználása 2020-ban történik, 6 500 eFt értékben.
Az összes közhasznú tevékenység bevétele 60 950 eFt.

· Egyéb bevételek között szereplő támogatások összege 58 512 eFt amely tartalmazza a tárgyévi működésre kapott összegeket, a tagdíjakat valamint a szakmai támogatásokat.
· Pályázati úton nyert támogatás 2019. évben nem volt.
· Vállalkozási bevétel 2019. évi beszámolási időszakban nem volt.
·  A közhasznú tevékenység ráfordításai összesen 60 843 eFt.

· Anyagjellegű ráfordítások között szerepelnek: anyagköltség, irodaszer-, nyomtatvány-, kiküldetési költség, igénybe vett szolgáltatások költségei, valamint a versenyek költségei.

· A személyi jellegű ráfordítások között került elszámolásra 2 fő munkavállaló bére és bérjáruléka.
· Értékcsökkenési leírás 2019. évben vásárolt tárgyi eszközök után került elszámolásra, 194 eFt értékben.
· A Sportszövetség 2019. évi eredménye 107 eFt (nyereség).

